Document ID: 31995R1150

KOMISSION ASETUS (EY) N:o 1150/95,
annettu 22 päivänä toukokuuta 1995,
tietyistä yhteisön määrällisten kiintiöiden hallintomenettelyn käyttöönotosta annetun neuvoston asetuksen (EY) N:o 520/94 soveltamista koskevista säännöksistä annetun asetuksen (EY) N:o 738/94 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön määrällisten kiintiöiden käyttöönotosta 7 päivänä maaliskuuta 1994 annetun neuvoston asetuksen (EY) N:o 520/94 (1) ja erityisesti sen 24 artiklan,
sekä katsoo, että
komissio on vahvistanut asetuksessaan (EY) N:o 738/94 (2), sellaisena kuin se on muutettuna asetuksella (EY) N:o 2597/94 (3), yleiset säännöt asetuksen (EY) N:o 520/94 soveltamiseksi kaikkiin yhteisön määrällisiin kiintiöihin, lukuun ottamatta sen 1 artiklan 2 kohdassa tarkoitettuja kiintiöitä,
tiettyjä asetuksen (EY) N:o 738/94 säännöksiä on mukautettava Itävallan, Suomen ja Ruotsin Euroopan unioniin liittymisen johdosta erityisesti kansallisten toimivaltaisten viranomaisten luettelon osalta sekä lisäämällä tekstiin suomen- ja ruotsinkieliset maininnat,
asetuksen (EY) N:o 738/94 liitteissä II A ja II B olevia tuonti- ja vientilisenssilomakkeita on muutettava niiden saattamiseksi täysin yhteisen lomakkeen mukaisiksi, joka on määritelty EHTY:n osalta komission suosituksessa N:o 3118/94/EHTY (4), sellaisena kuin se on muutettuna suosituksella N:o 393/95/EHTY (5), ja tekstiilialan osalta komission asetuksissa (EY) N:o 3168/94 (6) ja (EY) N:o 3169/94 (7), ja
tässä asetuksessa säädetyt toimenpiteet ovat asetuksen (EY) N:o 520/94 22 artiklassa perustetun kiintiöiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (EY) N:o 738/94 3 artiklan 2 kohdan g alakohdan loppuun seuraavat tekstit:
"Minä allekirjoittanut todistan, että tässä hakemuksessa ilmoitetut tiedot ovat oikeita ja vilpittömässä mielessä annettuja ja että olen sijoittautunut Euroopan yhteisöön ja että tämä hakemus on ainoa minun jättämäni tai minun nimissäni jätetty hakemus, joka koskee tässä hakemuksessa kuvattuihin tavaroihin sovellettavaa kiintiötä.
Jos lisenssi jätetään käyttämättä kokonaan tai osittain, sitoudun palauttamaan sen lisenssin myöntäneelle toimivaltaiselle viranomaiselle 10 työpäivän kuluessa sen voimassaolon päättymispäivästä."
"Undertecknad bekräftar härmed att upplysningarna i denna ansökan är riktiga och lämnade i god tro, att jag är etablerad i Europeiska gemenskapen, och att denna ansökan är den enda som lämnats av mig eller på mina vägnar för kvoten avseende de varor som beskrivs i denna ansökan.
Jag åtar mig att återlämna licensen till den utfärdande myndigheten inom 10 dagar efter det att den har gått ut för den händelse hela eller delar av den inte använts."
2 artikla
Lisätään asetuksen (EY) N:o 738/94 10 artiklan 2 kohdan toisen alakohdan loppuun seuraava teksti:
"- Korvaava lisenssi (ote), joka korvaa kadonneen lisenssin (otteen) - Alkuperäisen lisenssin numero . . .
- ersättningslicens (utdrag) för en förlorad licens (utdrag) - ursprungslicensens licensnummer . . ."
3 artikla
Korvataan asetuksen (EY) N:o 738/94 liite I tämän asetuksen liitteellä I.
4 artikla
Korvataan asetuksen (EY) N:o 738/94 liitteet II A ja II B tämän asetuksen liitteillä II A ja II B.
5 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä toukokuuta 1995.

Labels: 3
18
15